Държавен вестник, бр. 11, 2026 г., стр. 156

СТР.  156	
Д Ъ Р Ж А В Е Н  В Е С Т Н И К 	
БРОЙ  11
1. Изисквания към кандидатите  
Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение. 
1.1. За придобиване на трета и четвърта степен на професионална квалификация по 
професията „Охранител - гражданска, корпоративна сигурност и опазване на обществения 
ред“ от Списъка на професиите за професионално образование и обучение, утвърден от 
министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на трета степен на професионална квалификация 
 за лица, навършили 16 години - придобито право за явяване на държавни 
зрелостни изпити или завършено средно образование. 
1.1.2. За придобиване на четвърта степен на професионална квалификация 
 завършено средно образование.  
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Трета степен на професионална квалификация по професията 
Придобилият трета степен на професионална квалификация по професия „Охранител - 
гражданска, корпоративна сигурност и опазване на обществения ред“ ще има професионални 
знания, умения и компетентности да извършва дейности с комплексен характер при изменящи 
се условия, както и да поема отговорности за работата на други лица при упражняване на 
професията.  
Трета степен на професионална квалификация по професията „Охранител - гражданска, 
корпоративна сигурност и опазване на обществения ред“ обхваща дейности, свързани с 
осигуряване на физическата защита на хора, обекти и имущество, както и поддържане на реда 
при масови мероприятия или в чувствителни зони с ограничен достъп. Лицата, придобили 
трета степен на професионална квалификация, извършват комплексна охранителна дейност в 
динамична среда, като носят отговорност за спазването на установения вътрешен ред и за 
гарантирането на безопасността в поверените им обекти. 
Те изпълняват задачи, свързани с физическа охрана на сгради, помещения, лица и 
движими или недвижими активи. Контролират достъпа до специфични и стратегически обекти 
като летища, административни сгради, болници или индустриални зони, проверяват 
документи за самоличност, багажи и товари с цел предотвратяване на нерегламентиран 
достъп. При необходимост оказват съдействие по време на инциденти, пожари, бедствия и 
терористични заплахи. 
Те патрулират по определени маршрути, наблюдават обекти чрез видеонаблюдение и 
работят 
със 
специализирани 
технически 
системи, 
като 
сигнално-охранителни 
и 
пожароизвестителни инсталации. Приемат и предават ценни пратки, като отговарят за тяхната 
сигурност по време на съпровождане. При крайна необходимост могат да прилагат физическа 
сила и помощни средства, но само съгласно нормативната уредба. Също така взаимодействат 
с полицейски и други институционални органи при възникване на инциденти или нарушения. 
Отговорността на тези специалисти включва спазването на пропускателния режим, 
опазването на реда в охраняемите обекти, докладването за нередности, прилагането на 
вътрешните инструкции и активното съдействие при нарушаване на обществения ред. Те също 
така гарантират конфиденциалността на служебната информация и водят необходимата 
документация за извършената дейност. 
Изискваните личностни качества включват лоялност, дискретност, наблюдателност, 
способност за бърза и адекватна реакция, устойчивост на стрес, комуникативност и 
дисциплина. 
Трудът се полага на смени, включително в нощни часове и почивни дни, като често е 
съпроводен с повишено физическо и психическо напрежение. Работи се както на закрито, така